Explicatii privind contractele colective de munca la nivel de unitate

CCMU 2007-2010 a fost denuntat la sfarsitul anului 2010 astfel incat nu mai este in vigoare; desi Contractul colectiv de munca unic la nivel national pe anii 2011 – 2014 a fost semnat, acesta nu a fost inregistrat pana la aceasta data la Ministerul Muncii, si nici publicat in Monitorul Oficial. Astfel, Contractul Colectiv de Munca la Nivel de Unitate se construieste in baza Codului Muncii si al HG 1225/2011 pentru stabilirea salariului de baza minim brut pe tara garantat in plata, publicata in Monitorul Oficial nr. 922 din 27 decembrie 2011. Daca va este aplicabil un Contract Colectiv de Munca la Nivel de Ramura, trebuie sa il luati in considerare in continutul CCMU.
In cazul in care nu vi se aplica niciun Contract Colectiv de Munca la Nivel de Ramura, folositi modelul de Contract Colectiv de Munca construit in baza Codului Muncii si HG 1225/2011 (pentru stabilirea salariului de baza minim brut pe tara garantat in plata).
In cazul in care vi se aplica un Contract Colectiv de Munca la Nivel de Ramura, modificati sau adaugati reglementarile speciale reglementate de acesta. Toate contractele colective de munca la nivel de ramura in vigoare pot fi gasite la pagina http://www.mmuncii.ro/ro/715-view.html
